CELEX: 22020D0075
Language: mt
Date: 2018-03-23 00:00:00
Title: Deċiżjoni tal-Kumitat Konġunt taż-ŻEE Nru 58/2018 tat-23 ta’ Marzu 2018 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE [2020/75]

30.1.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 26/42
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 58/2018
         tat-23 ta’ Marzu 2018
         li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE [2020/75]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Rakkomandazzjoni tal-Kummissjoni (UE) 2016/2123 tat-30 ta’ Novembru 2016 dwar l-armonizzazzjoni tal-kamp ta’ applikazzjoni u tal-kundizzjonijiet ta’ liċenzji ġenerali ta’ trasferiment għall-forzi armati u għall-awtoritajiet kuntrattwali kif imsemmi fil-punt (a) tal-Artikolu 5(2) tad-Direttiva 2009/43/KE tal-Parlament Ewropew u tal-Kunsill (1) trid tiġi inkorporata fil-Ftehim ŻEE.
                  
               
                     (2)
                  
                  
                     Ir-Rakkomandazzjoni tal-Kummissjoni (UE) 2016/2124 tat-30 ta’ Novembru 2016 dwar l-armonizzazzjoni tal-kamp ta’ applikazzjoni u tal-kundizzjonijiet tal-liċenzji ġenerali ta’ trasferiment għal riċevituri ċċertifikati kif imsemmi fl-Artikolu 9 tad-Direttiva 2009/43/KE tal-Parlament Ewropew u tal-Kunsill (2) trid tiġi inkorporata fil-Ftehim ŻEE.
                  
               
                     (3)
                  
                  
                     Għalhekk, l-Anness II tal-Ftehim ŻEE jenħtieġ li jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            Il-punti li ġejjin jiddaħħlu wara l-punt 15 (ir-Rakkomandazzjoni tal-Kummissjoni 2011/24/UE) taħt l-intestatura “ATTI LI L-PARTIJIET KONTRAENTI GĦANDHOM JAGĦTU KAŻ” fil-Kapitolu XIX tal-Anness II tal-Ftehim ŻEE:
            
                        “16.
                     
                     
                        
                           32016 H 2123: ir-Rakkomandazzjoni tal-Kummissjoni (UE) 2016/2123 tat-30 ta’ Novembru 2016 dwar l-armonizzazzjoni tal-kamp ta’ applikazzjoni u tal-kundizzjonijiet ta’ liċenzji ġenerali ta’ trasferiment għall-forzi armati u għall-awtoritajiet kuntrattwali kif imsemmi fil-punt (a) tal-Artikolu 5(2) tad-Direttiva 2009/43/KE tal-Parlament Ewropew u tal-Kunsill (ĠU L 329, 3.12.2016, p. 101).
                     
                  
                        17.
                     
                     
                        
                           32016 H 2124: ir-Rakkomandazzjoni tal-Kummissjoni (UE) 2016/2124 tat-30 ta’ Novembru 2016 dwar l-armonizzazzjoni tal-kamp ta’ applikazzjoni u tal-kundizzjonijiet tal-liċenzji ġenerali ta’ trasferiment għal riċevituri ċċertifikati kif imsemmi fl-Artikolu 9 tad-Direttiva 2009/43/KE tal-Parlament Ewropew u tal-Kunsill (ĠU L 329, 3.12.2016, p. 105).”
                     
                  
         
            Artikolu 2
            It-testi tar-Regolamenti (UE) 2016/2123 u (UE) 2016/2124 bil-lingwa Iżlandiża u b’dik Norveġiża, li ser jiġu ppubblikati fis-Suppliment dwar iż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
         
         
            Artikolu 3
            Din id-Deċiżjoni għandha tidħol fis-seħħ fl-24 ta’ Marzu 2018, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
         
         
            Magħmul fi Brussell, it-23 ta’ Marzu 2018.
            
               
                  Għall-Kumitat Konġunt taż-ŻEE
               
               
                  Il-President
               
               Claude MAERTEN
            
         
         
            (1)  ĠU L 329, 3.12.2016, p. 101.
         
            (2)  ĠU L 329, 3.12.2016, p. 105.
         
            (*1)  Ma huwa indikat l-ebda rekwiżit kostituzzjonali.